open-index/open-wikipedia-markdown huggingface dataset:
ბოლაჯურის წმინდა გიორგის ეკლესია

**ბოლაჯურის წმინდა გიორგის ეკლესია** — არქიტექტურული ძეგლი ადიგენის მუნიციპალიტეტის სოფელ ბოლაჯურში.
ეკლესია თარიღდება XIII საუკუნით.

სოფელ ბოლაჯურში ორი ნაეკლესიარია. დიდი ეკლესია 1886 წელს უკვე ნანგრევებად ყოფილა ქცეული. იგი სულ თლილი ქვით ყოფილა ნაშენი. 1996 წელს სოფლის სასაფლაოს მახლობლად აიგო ახალი ერთნავიანი ორიარუსიანი სამრეკლო, დარბაზული ეკლესია ქვის გალავანშია მოქცეული, სამრეკლო ამ გალავნის ჩრდილო-დასავლეთის კუთხეშია ჩართული. გალავანს შესასვლელი სამხრეთით აქვს. დარბაზული ეკლესიის ცოკოლი შემოსილია ბაზალტით. ტაძარი ნაგებია აგურით. ტაძარს დასავლეთიდან ორქანობიანი სახურავით გადახურული კარიბჭე აქვს მიშენებული, საიდანაც არის ეკლესიაში შესასვლელი. ეკლესიის დარბაზი სადაა, საკმაოდ განიერი აფსიდი დარბაზისაგან მოხარატებული ხის კანკელით გამოიყოფა, კანკელში 4 ხის რელიეფური ხატია ჩასმული. ინტერიერი 4 სარკმლით ნათდება. საკურთხევლის იატაკი ამაღლებულია დაახლოებით 40 სანტიმეტრით. ტაძარი შიგნიდან მთლიანად შელესილი და მოხატულია. ტაძრის ოთხივე ფასადზე თითო სარკმელია. ერთადერთი მორთულობა აღმოსავლეთის ფასადის ფრონტონის წვერში ქვის ფილაზე გამოკვეთილი ბოლოებგაფართოებული ჯვარია. ტაძარი და კარიბჭე გადახურულია ორქანობიანი კრამიტის სახურავით. კარიბჭის სწორკუთხა კარი მოჭედილია წმინდა გიორგის რელიეფური სპილენძის ფურცლით. 

ტაძრის ჩრდილო-დასავლეთით, აგურით ნაგები ორიარუსიანი სამრეკლოა, რომლის ქვედა სართულს, კვადრატული გეგმის ოთახს სამეურნეო სათავსოდ იყენებენ.
მეორე სართული — უშუალოდ სამრეკლო, 8 სვეტზე აღმართული გამჭოლი თაღოვანი ღიობია, წრიული გეგმის სამრეკლო შიდა მხარეს გუმბათისებურია, ხოლო გარედან დასრულებულია კონუსური სახურავით და შემოსილია თუნუქით. გალავნის დასავლეთ ნაწილი ამაღლებულია ერთი საფეხურით.
ტაძრის ოთხსტრიქონიანი წარწერა აგების თარიღსა და ამგების ვინაობას გვაცნობს:

## იხილეთ აგრეთვე
* ადიგენის მუნიციპალიტეტის ძეგლების სია

## ლიტერატურა
*მარსაგიშვილი გ., „ბოლაჯურის წმინდა გიორგის ეკლესია“, // „ახალციხისა და ტაო-კლარჯეთის ეპარქია“, (რედ. ვალერი ასათიანი), თბ., 2013, გვ. 534-535
*Уварова П., МАК, т. IV, М., 1894, გვ. 67
*ბოჭორიძე გ., „მოგზაურობა სამცხე-ჯავახეთში“, თბ., 1992, გვ. 90-92
*ბერიძე ვ., „სამცხის ხუროთმოძღვრული ძეგლები“, თბ., 1970, გვ. 59

კატეგორია:ადიგენის მუნიციპალიტეტის ტაძრები
კატეგორია:XIII საუკუნის ეკლესიები
ვლადიმერ ჩესტნოკოვი

**ვლადიმერ ჩესტნოკოვი** (დ. 30 მარტი, 1904, სანქტ-პეტერბურგი — გ. 15 მაისი, 1968, ლენინგრადი) — რუსი მსახიობი, საბჭოთა კავშირის სახალხო არტისტი (1960). 1924 წელს დაამთავრა რუსული დრამის სკოლა. 1924-1936 წლებში და 1954 წლიდან მუშაობდა ლენინგრადის თეატრებში. შესრულებული აქვს ლენინის როლები. გადაღებულია ფილმებში

## ლიტერატურა
* 

კატეგორია:დაბადებული 1904
კატეგორია:გარდაცვლილი 1968
კატეგორია:დაბადებული 30 მარტი
კატეგორია:გარდაცვლილი 15 მაისი
კატეგორია:რუსი მსახიობები
კატეგორია:სსრკ-ის სახალხო არტისტები
კატეგორია:საბჭოთა კავშირის კომუნისტური პარტიის წევრები
კატეგორია:მსახიობები ანბანის მიხედვით
კატეგორია:წითელი ვარსკვლავის ორდენის კავალრები
კატეგორია:სანქტ-პეტერბურგში გარდაცვლილები
ტომას ჩეტერტონი

**ტომას ჩეტერტონი** (; დ. 20 ნოემბერი, 1752, ბრისტოლი — გ. 24 აგვისტო, 1770, ლონდონი) — ინგლისელი პოეტი. მიმართავდა ლიტერატურულ მისტიფიკაციას, წერდა ლექსებს, აპოკრიფებს ვითომდა XV საუკუნის ტაძრის წინამძღოლის ტომას რაულის სახელით. სიცოცხლეში გამოაქვეყნა ეკლოგა „ელინორ და ჯუჯა“. ავტორია რაინდული პოემისა „ტურნირი“, ისტორიული პოემისა „ჰეისტინგზის ბრძოლა“, ბურლესკური ოპერისა „შურისგება“, ტრაქტატისა „ფერწერის აღმავლობა ინგლისში“.

## ლიტერატურა 
## რესურსები ინტერნეტში 
## სქოლიო 
კატეგორია:დაბადებული 1752
კატეგორია:დაბადებული 20 ნოემბერი
კატეგორია:გარდაცვლილი 24 აგვისტო
კატეგორია:ინგლისელი პოეტები
კატეგორია:XVIII საუკუნის მწერლები
კატეგორია:მწერლები ანბანის მიხედვით
ჩეტა

**ჩეტა** — ბალკანეთის ნახევარკუნძულზე არსებული პარტიზანული რაზმები, რომლებიც იბრძოდნენ ოსმალეთის იმპერიის წინააღმდეგ. XIV-XIX საუკუნეებში ჩეტას წევრები უმეტესად იყვნენ ჰაიდუკები. XIX საუკუნის 60-იან წლებში ჩეტას მოძრაობის წევრები ბულგარეთში იყვნენ გ. რაკოვსკი, პ. ხიტოვი, ფ. ტოტიო, ს. კარაჯა, ჰაჯი დიმიტრი.

## ლიტერატურა
კატეგორია:ოსმალეთის იმპერია 
კატეგორია:პარტიზანული მოძრაობები
კატეგორია:ბალკანეთის ისტორია
ჩეტნიკები

**ჩეტნიკები** — სამხედრო ორგანიზაცია XX საუკუნის იუგოსლავიაში, იყო მონარქისტული და სერბული ნაციონალისტური მიმართულებისა. მეორე მსოფლიო ომის დროს იბრძოდა პარტიზანულად. მოძრაობა არ იყო ჰომოგენური. ებრძოდა ხორვატულ უსტაშებს, იუგოსლავიაში მცხოვრებ არასერბებს. პერიოდულად ებრძოდა ან თანამშრომლობდა ღერძის ქვეყნებთან.

## ლიტერატურა
## რესურსები ინტერნეტში
კატეგორია:ბალკანეთის ისტორია
კატეგორია:პარტიზანული მოძრაობები
დავით ჩეჩელაშვილი

**დავით ჩეჩელაშვილი** (დ. 5 აპრილი, 1891, ქუთაისი — გ. 5 ოქტომბერი, 1973) — ქართველი ექიმი-ფტიზიატრი, საქართველოს სსრ-ის დამსახურებული ექიმი (1942).

## ბიოგრაფია
1918 წელს დაამთავრა ნოვოროსიის უნივერსიტეტის სამედიცინო ფაკულტეტი. 1926 წლიდან მისი თაოსნობით ქუთაისში შეიქმნა პირველი ტუბდისპანსერი, რომლის მთავარი ექიმი თვითონვე იყო. დასავლეთ საქართველოში დანერგა ფილტვის ტუბერკულოზით დაავადებულთა, მათ შორის ორსული ქალების ხელოვნური პნევმოთორაქსიით მკურნალობა. დიდი სამამულო ომის დროს მუშაობდა ქუთაისის მეზღვაურთა ევაკოჰოსპიტლის უფროსად. 1963 წელს დააარსა ქუთაისის ფთიზიატრთა სამეცნიერო საზოგადოება და მისი უცვლელი თავმჯდომარე იყო გარდაცვალებამდე.

## ლიტერატურა
## რესურსები ინტერნეტში
კატეგორია:დაბადებული 1891
კატეგორია:დაბადებული 5 აპრილი
კატეგორია:გარდაცვლილი 1973
კატეგორია:გარდაცვლილი 5 ოქტომბერი
კატეგორია:ქართველი ექიმები
კატეგორია:ქუთაისში დაბადებულები
დ
დიმიტრი ჩეჩულინი

**დიმიტრი ჩეჩულინი** (; დ. 9 აგვისტო, 1901, შოსტკა — გ. 29 ოქტომბერი, 1981, მოსკოვი) — რუსი არქიტექტორი, საბჭოთა კავშირის სახალხო არქიტექტორი (1971). 1929 წელს დაამთავრა მოსკოვის უმაღლესი სამხატვრო-ტექნიკური ინსტიტუტი. იყო შჩუსევის მოწაფე. 1945–1949 წლებში იყო მოსკოვის მთავარი არქიტექტორი, მოსკოვის რეკონსტრუქციის აქტიური მონაწილე. ავტორია მეტროსადგურებია კომსომოლსკაია და კიევსკაია.

## ლიტერატურა 
## სქოლიო 
კატეგორია:დაბადებული 1901
კატეგორია:გარდაცვლილი 1981
კატეგორია:დაბადებული 9 აგვისტო
კატეგორია:გარდაცვლილი 29 ოქტომბერი
კატეგორია:რუსი არქიტექტორები
კატეგორია:სსრკ-ის II მოწვევის უმაღლესი საბჭოს დეპუტატები
კატეგორია:სსრკ-ის სახალხო არქიტექტორები
კატეგორია:საბჭოთა კავშირის კომუნისტური პარტიის წევრები
კატეგორია:მხატვრები ანბანის მიხედვით
კატეგორია:ოქტომბრის რევოლუციის ორდენის კავალრები
კატეგორია:მოსკოვში გარდაცვლილები
სვატოპლუკ ჩეხი

**სვატოპლუკ ჩეხი** (; დ. 21 თებერვალი, 1846, ოსტრშედეკი — გ. 23 თებერვალი, 1908, პრაღა) — ჩეხი მწერალი. ლიტერატურული მოღვაწეობა 1860-იან წლებში დაიწყო. თანაუგრძნობდა მშრომელების ბრძოლას. მისი ლექსთა კრებულებია „დილის სიმღერები“ (1887), „ახალი სიმღერები“ (1888), „მონის სიმღერები“ (1894),. ჩეხს ეკუთვნის პოემა „მთიბავები“ (1903), ასევე სატირული მოთხრობა „ბატონ ბროუჩეკის მოგზაურობა XV საუკუნეში“ (1888).

## სქოლიო 
კატეგორია:დაბადებული 1846
კატეგორია:გარდაცვლილი 1908
კატეგორია:დაბადებული 21 თებერვალი
კატეგორია:გარდაცვლილი 23 თებერვალი
კატეგორია:ჩეხი მწერლები
კატეგორია:XIX საუკუნის პოეტები
კატეგორია:XIX საუკუნის მამაკაცი მწერლები
კატეგორია:ჩეხი პოეტები
კატეგორია:XIX საუკუნის ჟურნალისტები
კატეგორია:მწერლები ანბანის მიხედვით
ესკაპიზმი

**ესკაპიზმი** (, „გაქცევა, თავის გადარჩენა“) — ყოველდღიური ცხოვრების უსიამოვნო ან მოსაწყენი ასპექტებისგან განრიდება, როგორც წესი წარმოსახვითი ან გასართობი აქტივობების მეშვეობით. ესკაპიზმი შეიძლება გამოვლინდეს მუდმივი დეპრესიული ან სევდიანი გრძნობებისგან ყურადღების გადასტანად. იგი შეიძლება ასევე გულისხმობდეს: პიროვნების მცდელობას კრიზისისა და გაჭირვების ჟამს რეალური სამყაროდან ილუზორულ ხილვებში გაქცევას.

## სქოლიო 
კატეგორია:ესთეტიკა
კატეგორია:გართობა
კატეგორია:წარმოსახვა
კატეგორია:უტოპიური მოძრაობები
კატეგორია:რომანტიზმი
კატეგორია:თავდაცვის მექანიზმები
კატეგორია:იდეალიზმი
ამბულოფობია

**ამბულოფობია** —  ირაციონალური და მუდმივი შიში სიარულის ან დაცემის, რის გამოც ადამიანი თავს არიდებს სიარულს.

## ამბულოფობიის მიზეზები 
ზოგიერთი ადამიანი, ვინც განიცდის ამ აშლილობას ეშინიათ სიბრტყის და არათანაბარ ზედაპირზე სიარულის განსაკუთრებით მაშინ, როდესაც ისინი შორს არიან, სადაც ისინი თავს უფრო დაუცველად გრძნობენ. სიარულისა და დაცემის შიში ეს შიშია, რომელსაც შეიძლება ბევრი ბავშვი განიცდის. მიუხედავად იმისა, რომ ეს საკმაოდ ნორმალურია ადრეულ ასაკში, იგი ზრდასრულ ასაკში წყვეტს ასეთ მდგომარეობას, და ამბულოფობიის მქონე ადამიანი შეიძლება გრძნობდეს შფოთვას ან შიშს იქ, სადაც ფიქრობენ, რომ დაცემის საშიშროება არსებობს, და ეს შიში და დისკომფორტი სცილდება ბუნებრივ შიშს, ხდება სრულიად არაპროპორციული სიტუაციასთან ერთად.

## ამბულოფობიის სიმპტომები 
ამბულოფობიას აქვს ნებისმიერი ფობიური აშლილობის მსგავსი სიმპტომები, ვინაიდან ერთადერთი, რაც იცვლება, არის სტიმული, რომელიც იწვევს ამ სიმპტომებს. ფობიები ჩვეულებრივ იწვევს სიმპტომებს, რომლებიც კოგნიტურ, ქცევით და ფიზიკურ დონეზე ხდება. შემეცნებით სიმპტომებთან დაკავშირებით ირაციონალური რწმენა, კატასტროფული აზრები, დეზორიენტაცია, კონცენტრაციის ნაკლებობა, ტანჯვა ან შიში ჩნდება.

ქცევის სიმპტომები ახასიათებს დაჩქარებული მეტყველება, ფობიური სტიმულის თავიდან აცილება და დაძლევის სხვა სტრატეგიები. ტრემორი, თავის ტკივილი, თავბრუსხვევა, ციებ-ცხელება და გულისრევა ფიზიკური სიმპტომებია, რომლებიც ადამიანს ემბულოფობიით განიცდის.

## იხილეთ აგრეთვე 
* ფობია
* ფობიების სია

## რესურსები ინტერნეტში 
* ამბულოფობია

კატეგორია:ფობიები
სურაკაევო

**სურაკაევო** (; ) — სოფელი რუსეთის ფედერაციაში, ბაშკირეთის რესპუბლიკის კუიურგაზის რაიონში.

2010 წლის მონაცემებით სოფელში ცხოვრობს 5 ადამიანი.  რაიონულ ცენტრ ერმოლაევოდან დაშორებულია 32 კილომეტრით. უახლოესი რკინიგზის სადგურია ერმოლაევო, რომელიც დაშორებულია 32 კმ-ით. 

2002 წლის აღწერის მიხედვით მოსახლეობის უმრავლესობას ჩუვაშები შეადგენენ (100%).

## რესურსები ინტერნეტში
* Совет муниципальных образований Республики Башкортостан.

## სქოლიო
კატეგორია:კუიურგაზის რაიონის სოფლები
ჩესტერი

**ჩესტერი** ― გაერთიანებული სამეფოს ქალაქი, ჩეშირის საგრაფოს ცენტრი. მდებარეობს მდინარე დის ნაპირზე. არის მნიშვნელოვანი სატრანსპორტო და სავაჭრო ცენტრი. 

## ცნობილი ადამიანები
*ემა ჰამილტონი
*მაიკლ ოუენი
*რიკი უოლდენი

## რესურსები ინტერნეტში
## სქოლიო
კატეგორია:გაერთიანებული სამეფოს ქალაქები
გიორგი სოღოიანი

**გიორგი სოღოიანი** (დ. 7 ივლისი, 1997) — ქართველი მოციგავე. 2018 წელს მონაწილეობა მიიღო ზამთრის ოლიმპიურ თამაშებზე. დაიკავა 32-ე ადგილი.

## სქოლიო
კატეგორია:ქართველი მოციგავეები
კატეგორია:ცოცხალი ადამიანები
მირაბელი (კასერესი)

**მირაბელი** () — მუნიციპალიტეტი ესპანეთში, შედის ესტრემადურის ავტონომიური გაერთიანების კასერესის პროვინციის რიბეროს-დელ-ტახოს კომარკის შემადგენლობაში.  ფართობი — 49,3 კმ². მოსახლეობა — 661 კაცი (2020 წ.).

## იხილეთ აგრეთვე
* კასერესის მუნიციპალიტეტები

## რესურსები ინტერნეტში
* მირაბელის მუნიციპალიტეტის ოფიციალური საიტი
## სქოლიო
კატეგორია:კასერესის მუნიციპალიტეტები
საქართველო 2022 წლის ზამთრის ოლიმპიურ თამაშებზე

**საქართველო** ზამთრის ოლიმპიურ თამაშებზე მერვედ იასპარეზებს 2022 წელს, ჩინეთის დედაქალაქ პეკინში. საქართველო წარმოდგენილი იქნება 9 მონაწილით, სპორტის 3 სახეობაში.

## რესურსები ინტერნეტში
* sports-reference.com

კატეგორია:ქვეყნები 2022 წლის ზამთრის ოლიმპიურ თამაშებზე
კატეგორია:საქართველო ზამთრის ოლიმპიურ თამაშებზე
იასონ აბრამაშვილი

**იასონ აბრამაშვილი** (დ. 26 აპრილი, 1988) — ქართველი სამთო-მოთხილამურე. მონაწილეობა აქვს მიღებული 2006, 2010, 2014 და 2018 წლების ზამთრის ოლიმპიურ თამაშებზე. აბრამაშვილი იყო ნაკრების მედროშე 2010 წლის ზამთრის ოლიმპიადის გახსნის ცერემონიაზე. ქართველი სპორტსმენის ნოდარ ქუმარიტაშვილის გარდაცვალების შემდეგ, რომელიც ასევე ბაკურიანიდან იყო, მან თავდაპირველად გადაწყვიტა ოლიმპიადიდან მოხსნა. მოგვიანებით აბრამაშვილმა მიიღო გადაწყვეტილება დარჩენილიყო ვანკუვერში და გარდაცვლილი ნოდარ ქუმარიტაშვილის ხსოვნის პატივსაცემად მიეღო მონაწილეობა თამაშებზე.

## რესურსები ინტერნეტში
* Olympedia

## სქოლიო
კატეგორია:ქართველი მოთხილამურეები
კატეგორია:ცოცხალი ადამიანები
ჯუჯა ვეშაპი

**ჯუჯა ვეშაპი**, *ჯუჯა სადა ვეშაპი* () — ზღვის ძუძუმწოვარი, უკბილო ვეშაპების წარმომადგენელი. არქაული სახეობაა, გერეგნულად მასში შერწყმულია ამ ქვერიგის სხვა წარმომადგენლების სხვადასხვა თვისება, ამიტომ მისი სისტემატიკა რამდენჯერმე გადაიხედა. ყველაზე პატარა (სხეულის სიგრძე 6,5 მეტრი, მასა 3–3,5 ტონა) და იშვიათია უკბილო ვეშაპებს შორის. სხეულის ფორმით და კორპუსის უკანა მესამედის დასაწყისში არსებული ნამგლისებური ზურგის ფარფლით ზოლიან ვეშაპებს ჰგავს. თავი შეადგენს საერთო სიგრძის ¼-ს. კისრის მალები შერწყმულია, ქვედა ყბა რკალისებრადაა მოღუნული, როგორც აქვთ სადა ვეშაპებს. ყელზე ორი ნაოჭი აქვს, როგორც რუხ ვეშაპს. მკერდის ფარფლები ვიწრო და მომრგვალებულბოლოიანია. სხეული და ფარფლები შეფერილია შავად ან მუქ რუხად, მუცელი ღიაა. პირის ღრუ და ცხრილისებრი აპარატი მოყვითალო-თეთრია. ზედა ყბის თითოეულ ნახევარზე 230-მდე დრეკადი „ულვაშის“ ფირფიტაა, რომელიც სიმაღლეში 70 სმ-ს აღწევს. ჯუჯა ვეშაპი ბინადრობს სამხრეთ ნახევარსფეროს ზომიერ და ცივ წყლებში, სავარაუდოდ ცირკუმპოლარულად, თუმცა შორს არ მიგრირებს. მასთან შეხვედრები ძალიან იშვიათია როგორც სანაპირო წყლებში, ისე ღია ზღვაში; უფრო მეტად შეიმჩნევიან მარტოული ცხოველები ან წყვილები, იშვიათად — ჯგუფები 8 სულამდე, ზოგჯერ სხვა სახეობების ვეშაპებთან ერთად. იკვებება პლანქტონური კიბოსნაირებით. სახეობის ბიოლოგია პრაქტიკულად შესწავლილი არ არის, საერთო რაოდენობა უცნობია.

## სქოლიო 
კატეგორია:ცეტოთერიუმისებრნი
გილბერტ კით ჩესტერტონი

**გილბერტ კით ჩესტერტონი** (დ. 29 მაისი, 1874, ლონდონი — გ. 14 ივნისი, 1936, ბეკონზფილდი) — ინგლისელი მწერალი, ფილოსოფოსი და თეოლოგი; დეტექტიური ლიტერატურის ერთ-ერთი უდიდესი წარმომადგენელი, წერდა აგრეთვე ესეებს, ლექსებს, მოთხრობებს და მონოგრაფიებს გამოჩენილ მწერალთა შესახებ. მოიხსენიება, როგორც „პარადოქსების პრინცი“.

ჩესტერტონი ცნობილია მოთხრობებით კათოლიკე მღდელი მოყვარული დეტექტივის, მამა ბრაუნის, შესახებ. ამ პერსონაჟზე მან 50-ზე მეტი მოთხრობა შექმნა. 

ჩესტერტონი ასევე წერდა აპოლოგიებს. ამ მხრივ გამორჩეულია მისი წიგნები „მართლმადიდებლობა“ (1908) და „მარადიული ადამიანი“ (1925). მწერალი საკუთარ თავს „მართლმადიდებელ ქრისტიანს“ უწოდებდა და ამ პოზიციას კათოლიციზმთან აიგივებდა, საბოლოოდ კი იგი ანგლიკანიზმიდან კათოლიციზმზე მოექცა. ბიოგრაფები ჩესტერტონს მიიჩნევენ ისეთი ვიქტორიანული მწერლების გზის გამგრძელებლებად, როგორებიც არიან მეთიუ არნოლდი, ჯონ ჰენრი ნიუმენი და ჯონ რესკინი.

## ნაწარმოებები
*„ნოტინგჰილელი ნაპოლეონი“, 1904, რომანი
*„კაცი, რომელიც იყო ხუთშაბათი“, 1908, რომანი
*„მართლმადიდებლობა“, 1908, ესეების კრებული
*„მამა ბრაუნის გულუბრყვილობა“, 1911, მოთხრობების კრებული
*„მამა ბრაუნის უნდობლობა“, 1926, მოთხრობების კრებული

## ლიტერატურა
## რესურსები ინტერნეტში
## სქოლიო
კატეგორია:დაბადებული 1874
კატეგორია:გარდაცვლილი 1936
კატეგორია:დაბადებული 29 მაისი
კატეგორია:გარდაცვლილი 14 ივნისი
კატეგორია:ინგლისელი მწერლები
კატეგორია:მწერლები ანბანის მიხედვით
სამტრესტი

**„სამტრესტი“** — საქართველოს სსრ-ის ღვინის მრეწველობის საკავშირო-რესპუბლიკური სახელმწიფო კომიტეტი (საქსახღვინმრეწვი). სისტემის საწარმოები უშვებდა მშრალ სამარკო, მშრალ ორდინარულ, ნატურალურ ნახევრადტკბილ, ხელოვნურად შემაგრებულ სამარკო და ორდინარულ ღვინოებს. „სამტრესტის“ პროდუქციაში მნიშვნელოვანი ადგილი ეჭირა შამპანიური ღვინისა და კონიაკის წარმოებას, აგრეთვე არყისა და მისი ნაწარმის, ნედლი სპირტის, ძმრისა და სხვა პროდუქტებს.

## ისტორია
„სამტრესტი“ ჩამოყალიბდა 1929 წელს „სახალხო მამულების ტრესტის“ ბაზაზე. 1936 წელს დაექვემდებარა საქართველოს სსრ-ის კვების მრეწველობის სახალხო კომისარიატს, 1975 წელს გარდაიქმნა სამრეწველო გაერთიანებად, ხოლო 1983 წელს — საქართველოს სსრ-ის ღვინის მრეწველობის საკავშირო-რესპუბლიკურ სახელმწიფო კომიტეტად. მოიცავდა დამოუკიდებელ ბალანსზე მყოფ 50 საწარმოსა და ორგანიზაციას, მათ შორის 7 საწარმოო გაერთიანებას, 5 კომბინატსა და 38 ღვინის ქარხანას (რომელთა შორის 10 რესპუბლიკის გარეთ იყო).

1983 წელს „სამტრესტის“ ქარხნებმა გამოუშვეს 24,5 მლნ. დკლ. ყურძნის ღვინო და 23,1 მლნ. ბოთლი შამპანიური, 2031 ათასი დკლ. კონიაკი. 1983 წელს გამოუშვეს 56 დასახელების ყურძნის ღვინო, 14 დასახელების კონიაკი და 14 დასახელების ლიქიორ-არაყის ნაწარმი. 

1954 წლიდან „სამტრესტი“ მუდმივად მონაწილეობდა საერთაშორისო კონკურსებსა და ბაზრობებზე, 33 დასახელების ღვინოს მიღებული ჰქონდა 198 მედალი, მათ შორის 84 ოქროსი და 101 ვერცხლის. კონიაკმა მოიპოვა 46 ოქროსა და 13 ვერცხლის მედლი. ქართული ღვინო და კონიაკი იგზავნებოდა ყველა სოციალისტურ ქვეყანაში, აგრეთვე ფინეთში, ბელგიაში, საფრანგეთში, კანადაში, დანიაში, გფრ-ში, იაპონიაში, შვეიცარიასა და სხვა ქვეყნებში.

## ნაწარმი
„სამტრესტმა“ თავისი არსებობის მანძილზე გამოუშვა არაერთი სპირტიანი სასმელი. მათ შორისაა:
*თეთრი სამარკო სუფრის ღვინოები — წინანდალი №1, გურჯაანი №3, ნაფარეული №27, მუხრანული №9, ტიბაანი №12, ცოლიკოური №7, სვირი;
*წითელი სამარკო სუფრის ღვინოები — თელიანი №2, მუკუზანი №4, ნაფარეული №28;
*თეთრი ორდინარული სუფრის ღვინოები — სუფრის №6, სუფრის №23, კახური №8;
*წითელი ორდინარული სუფრის ღვინოები — საფერავი №5, სუფრის №10;
*ნახევრადტკბილი სუფრის თეთრი ღვინოები — ჩხავერი №11, ტვიში №19, თეთრა №26, ახმეტა, ლიხნი, ფსოუ, ატენური;
*ნახევრადტკბილი სუფრის წითელი ღვინოები — ხვანჭკარა №20, უსახელოური №21, ქინძმარაული №22, ოჯალეში №24, ახაშენი;
*ხელოვნურად შემაგრებული სამარკო ტკბილი ღვინოები — კარდანახი №14, ანაგა №16, სალხინო №17, საამო №30;
*ხელოვნურად შემაგრებული ორდინარული ტკბილი ღვინოები — პორტვეინი №13, ხირსა №15, პორტვეინი №18, პორტვეინი, ყვარელი №29, ველისციხე, აფხაზეთის თაიგული №25;
*ხელოვნურად შემაგრებული ღვინოები — ვერმუტი;
*საბჭოთა შამპანიური  — მშრალი, ნახევრადტკბილი და ტკბილი;
*სამარკო კონიაკები — ძალიან ძველი (OC), ძველი კონიაკი (KC), ენისელი, თბილისი, ვარციხე (KB), გრემი, საიუბილეო;
*ორდინარული კონიაკები — სამვარსკვლავიანი, ოთხვარსკვლავიანი, ხუთვარსკვლავიანი.

## ლიტერატურა
;
**ბერიძე გ.*, „ქართული ღვინო და კონიაკი“, თბილისი, 1965.

კატეგორია:საქართველოს სსრ
კატეგორია:მეღვინეობა საქართველოში
კატეგორია:ორგანიზაციები ანბანის მიხედვით
ხოლმოგორი (ბაშკირეთი)

**ხოლმოგორი** (; ) — სოფელი რუსეთის ფედერაციაში, ბაშკირეთის რესპუბლიკის კუიურგაზის რაიონში.

2010 წლის მონაცემებით სოფელში ცხოვრობს 121 ადამიანი.  რაიონულ ცენტრ ერმოლაევოდან დაშორებულია 3 კილომეტრით. უახლოესი რკინიგზის სადგურია ერმოლაევო, რომელიც დაშორებულია 3 კმ-ით. 

2002 წლის აღწერის მიხედვით მოსახლეობის უმრავლესობას რუსები შეადგენენ (88%).

## რესურსები ინტერნეტში
* Совет муниципальных образований Республики Башкортостан.

## სქოლიო
კატეგორია:კუიურგაზის რაიონის სოფლები
ანა დიასი

**ანა დიასი** (დ. 17 თებერვალი, 1954) — კუბელი ფრენბურთელი. სამჯერ აქვს მონაწილეობა მიღებული ზაფხულის ოლიმპიურ თამაშებზე (1972, 1976, 1980). ოლიმპიურ თამაშებზე ჩაატარა 15 შეხვედრა.

## სქოლიო
კატეგორია:დაბადებული 17 თებერვალი
კატეგორია:დაბადებული 1954
კატეგორია:კუბელი ქალი ფრენბურთელები
კატეგორია:ცოცხალი ადამიანები
ნელი ბარნეტი

**ნელი ბარნეტი** (დ. 13 იანვარი, 1951) — კუბელი ფრენბურთელი. სამჯერ აქვს მონაწილეობა მიღებული ზაფხულის ოლიმპიურ თამაშებზე (1972, 1976, 1980). ოლიმპიურ თამაშებზე ჩაატარა 12 შეხვედრა.

## სქოლიო
კატეგორია:დაბადებული 13 იანვარი
კატეგორია:დაბადებული 1951
კატეგორია:კუბელი ქალი ფრენბურთელები
კატეგორია:ცოცხალი ადამიანები
ესპანეთის მონარქთა გენეოლოგიური ხე

**ესპანეთის მონარქთა გენეოლოგიურ ხეზე** წარმოდგენილია გაერთიანებული ესპანეთის ყველა მონარქი, მათი მეუღლეები და ნათესავები, ისაბელ კასტილიელისა და ფერდინანდ არაგონელის მშობლებიდან მოყოლებული დღემდე. 

## გენეოლოგიური ხე 
კატეგორია:ესპანეთის მეფეები
იმილსის ტელესი

**იმილსის ტელესი** (დ. 7 ივნისი, 1959) — კუბელი ფრენბურთელი. ორჯერ აქვს მონაწილეობა მიღებული ზაფხულის ოლიმპიურ თამაშებზე (1976, 1980). ოლიმპიურ თამაშებზე ჩაატარა 10 შეხვედრა.

## სქოლიო
კატეგორია:დაბადებული 7 ივნისი
კატეგორია:დაბადებული 1959
კატეგორია:კუბელი ქალი ფრენბურთელები
კატეგორია:ცოცხალი ადამიანები
ამერიკის სამოა 2016 წლის ზაფხულის ოლიმპიურ თამაშებზე

**ამერიკის სამოამ** ზაფხულის ოლიმპიურ თამაშებზე მერვედ 2016 წელს, ბრაზილიის ქალაქ რიო-დე-ჟანეიროში იასპარეზა. ამ თამაშებზე მათ ვერცერთი მედალი ვერ მოიპოვეს.

## რესურსები ინტერნეტში
*ამერიკის სამოა Olympedia-ზე

## სქოლიო
კატეგორია:ქვეყნები 2016 წლის ზაფხულის ოლიმპიურ თამაშებზე
კატეგორია:ამერიკის სამოა ზაფხულის ოლიმპიურ თამაშებზე
კატეგორია:ოკეანეთის ქვეყნები ზაფხულის ოლიმპიურ თამაშებზე
ანგოლა 2020 წლის ზაფხულის ოლიმპიურ თამაშებზე

**ანგოლამ** ზაფხულის ოლიმპიურ თამაშებზე მეათედ 2021 წელს, იაპონიის დედაქალაქ ტოკიოში იასპარეზა. ამ თამაშებზე მათ ვერცერთი მედალი ვერ მოიპოვეს.

## რესურსები ინტერნეტში
*ანგოლა Olympedia-ზე

კატეგორია:ქვეყნები 2020 წლის ზაფხულის ოლიმპიურ თამაშებზე
კატეგორია:ანგოლა ზაფხულის ოლიმპიურ თამაშებზე
კატეგორია:აფრიკის ქვეყნები ზაფხულის ოლიმპიურ თამაშებზე
მარგარიტა მაიეტა

**მარგარიტა მაიეტა** (დ. 30 მარტი, 1948) — კუბელი ფრენბურთელი. ერთხელ აქვს მონაწილეობა მიღებული ზაფხულის ოლიმპიურ თამაშებზე (1972). ოლიმპიურ თამაშებზე ჩაატარა 5 შეხვედრა.

## სქოლიო
კატეგორია:დაბადებული 30 მარტი
კატეგორია:დაბადებული 1948
კატეგორია:კუბელი ქალი ფრენბურთელები
კატეგორია:ცოცხალი ადამიანები
ჰარი მაგუაიერი

**ჯეიკობ ჰარი მაგუაიერი** (დ. 5 მარტი, 1993) — ინგლისელი ფეხბურთელი. ინგლისის პრემიერლიგის კლუბ „მანჩესტერ იუნაიტედისა“ და ინგლისის ეროვნული საფეხბურთო ნაკრების ცენტრალური მცველი. ნათამაშები აქვს ინგლისის 21 წლამდე ფეხბურთელთა ნაკრებში. იყო ინგლისის ეროვნული საფეხბურთო ნაკრების წევრი ერთ ევროპის (2020) და ერთ მსოფლიო საფეხბურთო ჩემპიონატზე (2018).

## მიღწევები
### საკლუბო
 **მანჩესტერ იუნაიტედი**:(2)
* **ინგლისის ლიგის თასი**: 2022–23
* ინგლისის ასოციაციის თასი: 2023-24
* **უეფა-ს ევროპის ლიგის** *ფინალისტი*: 2020–21, 2024-25

### სანაკრებო
 **ინგლისი**:
* **ევროპის ჩემპიონატი**: *ფინალისტი*: 2020

## რესურსები ინტერნეტში
* 

კატეგორია:დაბადებული 5 მარტი
კატეგორია:დაბადებული 1993
კატეგორია:ინგლისელი ფეხბურთელები
კატეგორია:შეფილდ იუნაიტედის ფეხბურთელები
კატეგორია:ლესტერ სიტის ფეხბურთელები
კატეგორია:მანჩესტერ იუნაიტედის ფეხბურთელები
კატეგორია:2018 წლის მსოფლიო საფეხბურთო ჩემპიონატის ფეხბურთელები
კატეგორია:2020 წლის ევროპის საფეხბურთო ჩემპიონატის ფეხბურთელები
კატეგორია:უიგან ატლეტიკის ფეხბურთელები
კატეგორია:ჰალ სიტის ფეხბურთელები
კატეგორია:ინგლისის ეროვნული საფეხბურთო ნაკრების ფეხბურთელები
კატეგორია:2022 წლის მსოფლიო საფეხბურთო ჩემპიონატის ფეხბურთელები
კატეგორია:2024 წლის ევროპის საფეხბურთო ჩემპიონატის ფეხბურთელები
კატეგორია:პრემიერ ლიგის ფეხბურთელები
კატეგორია:ცოცხალი ადამიანები
მარია მალიშოვა

**მარია მალიშოვა** (დ. 6 აგვისტო, 1945) — სლოვაკი ფრენბურთელი. იყო ჩეხოსლოვაკეთის ნაკრების წევრი. ერთხელ აქვს მონაწილეობა მიღებული ზაფხულის ოლიმპიურ თამაშებზე (1972). ოლიმპიურ თამაშებზე ჩაატარა 5 შეხვედრა.

## სქოლიო
კატეგორია:დაბადებული 6 აგვისტო
კატეგორია:დაბადებული 1945
კატეგორია:სლოვაკი ქალი ფრენბურთელები
კატეგორია:ცოცხალი ადამიანები
ლიუდმილა ბოროზნა

**ლიუდმილა ბოროზნა**  (; დ. 2 იანვარი, 1954) — საბჭოთა ფრენბურთელი. 1972 წლის ზაფხულის ოლიმპიურ თამაშებზე საბჭოთა კავშირის ნაკრებთან ერთად მოიგო ზაფხულის ოლიმპიური თამაშები. . ტურნირზე ჩაატარა 4 შეხვედრა.

## სქოლიო
კატეგორია:ცოცხალი ადამიანები
კასას-დე-მილიანი

**კასას-დე-მილიანი** () — ქალაქი და მუნიციპალიტეტი ესპანეთში, შედის ესტრემადურის ავტონომიური გაერთიანების კასერესის პროვინციის რიბეროს-დელ-ტახოს კომარკის შემადგენლობაში.  ფართობი — 152,91 კმ². მოსახლეობა — 550 კაცი (2020 წ.).

## იხილეთ აგრეთვე
* კასერესის მუნიციპალიტეტები

## რესურსები ინტერნეტში
* ასეუჩეს მუნიციპალიტეტის ოფიციალური საიტი

## სქოლიო
კატეგორია:კასერესის მუნიციპალიტეტები
კატეგორია:კასერესის ქალაქები
ნატალია კუდრევა

**ნატალია კუდრევა** (; დ. 8 ივნისი, 1942) — საბჭოთა ფრენბურთელი. 1972 წლის ზაფხულის ოლიმპიურ თამაშებზე საბჭოთა კავშირის ნაკრებთან ერთად მოიპოვა ოქროს მედალი. ტურნირზე ჩაატარა 1 შეხვედრა.

## სქოლიო
კატეგორია:ცოცხალი ადამიანები
დედოვსკი (ბაშკირეთი)

**დედოვსკი** (; ) — სოფელი რუსეთის ფედერაციაში, ბაშკირეთის რესპუბლიკის კუიურგაზის რაიონში.

2010 წლის მონაცემებით სოფელში ცხოვრობს 8 ადამიანი.  რაიონულ ცენტრ ერმოლაევოდან დაშორებულია 16 კილომეტრით. უახლოესი რკინიგზის სადგურია ერმოლაევო, რომელიც დაშორებულია 17 კმ-ით. 

2002 წლის აღწერის მიხედვით მოსახლეობის უმრავლესობას ბაშკირები შეადგენენ (56%).

## რესურსები ინტერნეტში
* Совет муниципальных образований Республики Башкортостан.

## სქოლიო
კატეგორია:კუიურგაზის რაიონის სოფლები
აბლაევო (ჩეკმაგუშის რაიონი)

**აბლაევო** (; ) — სოფელი რუსეთის ფედერაციაში, ბაშკირეთის რესპუბლიკის ჩეკმაგუშის რაიონში.

2010 წლის მონაცემებით სოფელში ცხოვრობს 1067 ადამიანი.  რაიონულ ცენტრ ჩეკმაგუშიდან დაშორებულია 25 კილომეტრით. უახლოესი რკინიგზის სადგურია ბუზდიაკი, რომელიც დაშორებულია 92 კმ-ით. 

2002 წლის აღწერის მიხედვით მოსახლეობის უმრავლესობას თათრები (53%) და ბაშკირები (41%) შეადგენენ .

## რესურსები ინტერნეტში
* Совет муниципальных образований Республики Башкортостан.

## სქოლიო
კატეგორია:ჩეკმაგუშის რაიონის სოფლები
ფრიგიული მუზარადი

მინი|246x246პქ|ფრიგიული მუზარადი
მინი|ფრიგიული მუზარადი საყბეურებით, თანამედროვე რეკონსტრუქცია.|248x248პქ
**ფრიგიული მუზარადი**, ასევე ცნობილი, როგორც **თრაკიული მუზარადი** — საბრძოლო თავსაბურავი, რომელიც ანტიკურ საბერძნეთში შეიქმნა და ასევე გამოიყენებოდა თრაკიაში, დაკიაში, დიდ საბერძნეთში, ელინისტურ სამყაროსა და რომის იმპერიაშიც კი.მარცხნივ|მინი|242x242პქ|მაკედონელი ჰიპასპისტი ფრიგიული მუზარადით.

## მახასიათებლები 
მუზარადის გავრცელებული სახელები (ფრიგიული ან თრაკიული) მომდინარეობს მისი ფორმიდან, განსაკუთრებით მისი ზედა, წინ გადმოხრილი დაბოლოებისგან, რომელიც იმეორებს ფრიგიელთა და თრაკიელთა ქუდების ფორმას, რომელსაც ფრიგიულ ჩაჩსაც უწოდებენ.

სხვა ბერძნული მუზარადების მსგავსად, ფრიგიული მუზარადიც ბრინჯაოსგან მზადდებოდა. როგორც წესი, მუზარადი ბრინჯაოს ერთი ფირფიტისგან იჭედებოდა, თუმცა ხანდახან მუზარადის წინ გადმოხრილი ზედა დაბოლოება ცალკე იჭედებოდა და შემდეგ მოქლონდებოდა მუზარადზე. მუზარადის ქვედა ნაწილი წინ გამოზრდილი იყო, რითაც მეომრის სახეს იცავდა ზემოდან წამოსული დარტყმებისა და მზის პირდაპირი სხივებისგან. ფრიგიულ მუზარადს ზოგჯერ უმატებდნენ საყბეურებსაც, რომელიც ლოყის არეს იცავდა და ხანდახან იმდენად დიდი ზომისაც იყო, რომ სახეზე მხოლოდ თვალებისა და ცხვირის არეს ტოვებდა ცარიელს. ასეთ შემთხვევაში ზოგჯერ საყბეურებზე ხდებოდა წვერისა და ულვაშის გრავირებული დეკორაციების გაკეთება.

## გამოყენება 
ფრიგიული მუზარადი ეხურა მაკედონურ კავალერიას მეფე ფილიპე II-ის დროს, თუმცა, როგორც ცნობილია, მისი ვაჟი ალექსანდრე მაკედონელი თავისი კავალერიისთვის ამჯობინებდა უფრო ღია ტიპის ბეოტიურ მუზარადებს, რომლებსაც ქსენოფონტი უწევდა რეკომენდაციას. ამის მიუხედავად, ფრიგიული მუზარადი აქტიურად ფიგურირებს ალექსანდრე მაკედონელის ქვეითების გამოსახულებებზე, მაგალითად, ალექსანდრეს სარკოფაგზე. ფრიგიული მუზარადი დიდი სიხშირით გამოიყენებოდა საბერძნეთის კლასიკური ერის დასასრულსა და ელინისტურ პერიოდში, როცა მან ჩაანაცვლა კორინთული მუზარადი.

## სქოლიო 
კატეგორია:საბრძოლო თავსაბურავები
კატეგორია:საბრძოლო აღჭურვილობა
კატეგორია:ანტიკური ბერძნული მუზარადები
Nasdaq-100

**Nasdaq-100** — ამერიკული საფონდო ინდექსი. მასში შესულია კაპიტალიზაციის მიხედვით 100 უმსხვილესი კომპანია, რომელთა აქციებით ვაჭრობაც ხდება NASDAQ-ს ბირჟაზე. ინდექსში არ არის შესული ფინანსური სექტორს კომპანიები.

წელიწადში ერთხელ, დეკემბრის მესამე კვირას, კომპანიები, რომლებიც აღარ შეესაბამებიან Nasdaq 100-ში ჩართვის წესებს იცვლება ახლი ფირმებით.

## ისტორია 
ინდექსის ისტორია იწყება 1985 წელს, როდესაც ერთდროულად შემოღებულ იქნა 2 ახალი ინდექსი: NASDAQ-100 და NASDAQ Financial-100. პირველ ინდექსში შეყვანილ იქნა სამრეწველო მაღალტექნოლოგიური კომპანიები, მეორეში კი — საფინანსო. თავდაპირველად ინდექსის ბაზა შეადგენდა 250 პუნქტს.

1998 წელს ინდექსში დაშვებულ იქნან უცხოური კომპანიები. თავდაპირველად მოთხოვნები მათ მიმართ იყო მკაცრი, მაგრამ 2002 წელს ისინი შემსუბუქდა.

4700 პუნქტზე მეტი ისტორიული მაქსიმუმი მიღწეულ იქნა ინდექსის მიერ 2000 წელს, დოტკომების ტალღაზე.

2021 წლის მდგომარეობით NASDAQ 100-ის 57% შეადგენენ ტექნოლოგიური კომპანიები. დარგის სიდიდით მომდევნო სექტორია — სამომხმარებლო მომსახურება 21,99%-ით. ჯანდაცვა შეადგენს NASDAQ 100-ს 7,08%, სამომხმარებლო საქონლით დაკავებული კომპანიები შეადგენენ NASDAQ 100-ს 6,14%, ხოლო სამრეწველო კომპანიები შეადგენენ 5,92%.

## NASDAQ-100-ზე დაფუძნებული სავაჭრო ინსტრუმენტები 
NASDAQ-ს ბირჟაზე QQQ-ს ტიკერის ქვეშ ვაჭრობს ფონდი, რომლის სტრუქტურაც NASDAQ-100-ს ინდექსის ანალოგიურია და მაღალი სიზუსტით იმეორებს მის დინამიკას.

## განსხვავება NASDAQ Composite-ს ინდექსისგან 
ინდექსი Nasdaq Composite შეიცავს NASDAQ-ს ბირჟაზე კოტირებული ყველა კომპანიების აქციებს (სულ 3000 მეტი).

## ცვლილებები 2021 წ 
21 ივლისს Honeywell-მ ჩაანაცვლა Alexion Pharmaceuticals მისი AstraZeneca-ს მიერ შეძენის შემდეგ. 26 აგვისტოს Crowdstrike ჩაანაცვლა Maxim Integrated Products, რომელიც შეიძინა კომპანია Analog Devices-მა.

## სქოლიო 
კატეგორია:1985 წლის სიახლეები
კატეგორია:საფოსტო ინდექსები
ქვემო ენთელის წმინდა ნინოს ეკლესია

**ქვემო ენთელის წმინდა ნინოს ეკლესია** —  არქიტექტურული ძეგლი ადიგენის მუნიციპალიტეტის სოფელ ქვემო ენთელში. შვერილაფსიდიანია დარბაზული ეკლესია.

ეკლესია ნაგებია კარგად დამუშავებული სხვადასხვა ფერის ბაზალტის ქვით, ზოგ ადგილას ჩასმულია გრანიტის ან მარმარილოს ქვაც. ეკლესიის საფასადო ქვები საგულდაგულოდაა შერჩეული და ლამაზი ფერადოვანი კოლორიტით იქცევს ყურადღებას. ნახევარწრიული შვერილი აფსიდი შედარებით წვრილი ქვითაა ნაგები.

ეკლესიაში ერთადერთი შესასვლელი სამხრეთიდანაა, კამარით გადახურული კარიბჭის გავლით. ცილინდრული კამარით გადახურული დარბაზი მარტივია, აღმოსავლეთიდან ნახევარწლიური აფსიდით. სარკმელი ოთხია თითო ყველა კედელში. სამი სარკმელი თაღოვანია, ერთი — დასავლეთისა — სწორკუთხაა. ოთხივე სარკმელი თითქმის ერთ სიმაღლეზეა გაჭრილი. სახურავი და დარბაზის სახურავი გაერთიანებულია და შემოსილია მოთითბერებული თუნუქის ფურცლებით. სახურავი საკმაოდ მაღალია, შესაბამისად დასავლეთის ფასადის ფრონტონიც უჩვეულოდ მაღალია.

## ლიტერატურა
*მარსაგიშვილი გ., „ქვემო ენთელის წმინდა ნინოს ეკლესია“, // „ახალციხისა და ტაო-კლარჯეთის ეპარქია“, (რედ. ვალერი ასათიანი), თბ., 2013, გვ. 538

კატეგორია:ადიგენის მუნიციპალიტეტის ტაძრები
ირენა სვობოდოვა

**ირენა სვობოდოვა** (დ. 9 მარტი, 1953) — ჩეხი ფრენბურთელი. იყო ჩეხოსლოვაკეთის ნაკრების წევრი. ერთხელ აქვს მონაწილეობა მიღებული ზაფხულის ოლიმპიურ თამაშებზე (1972). ოლიმპიურ თამაშებზე ჩაატარა 5 შეხვედრა.

## სქოლიო
კატეგორია:დაბადებული 9 მარტი
კატეგორია:დაბადებული 1953
კატეგორია:ჩეხი ქალი ფრენბურთელები
კატეგორია:ცოცხალი ადამიანები
ბეოტიური მუზარადი

[მინი|257x257px|ბეოტიური მუზარადი, ნაპოვნია [ტიგროსი|მდინარე ტიგროსში.]]
**ბეოტიური მუზარადი** — საბრძოლო თავსაბურავი, რომელიც გამოიყენებოდა ანტიკურ საბერძნეთსა და ელინისტურ პერიოდში, ასევე ანტიკურ რომში. სავარაუდოდ, ბეოტიიდან გავრცელდა დანარჩენ საბერძნეთში. ის იმეორებდა თექისგან შეკერილი მზისგან დამცავი ბეოტიური ქუდის ფორმას, რომლის ფარფლები დანაკეცებული იყო. 

ბეოტიური მუზარადი ღია ტიპისა იყო, ამიტომ ის მეომარს არ უზღუდავდა მხედველობასა და სმენას. მუზარადის დაბლა ჩამოშვებული ფარფლებიანი დაბოლოება კისრის არეს იცავდა, წინა მხარეს კი უფრო გამოზნექილი იყო, რაც მზისა და ზემოდან წამოსული დარტყმებისგან დაცვას უზრუნველყოფდა, გვერდებზე კი რთულ ფორმად დანაკეცებული ფარფლები სახის გვერდითა ნაწილებს გარკვეულწილად იცავდა. ბეოტიურ მუზარადს ხანდახან უმაგრებდნენ გრძელ პლუმაჟსაც (მზადდებოდა ცხენის კუდის ან ფრინველის ფრთისგან). 

შეუზღუდავი მხედველობა და სმენა განსაკუთრებით მნიშვნელოვანი იყო კავალერიისთვის, ამიტომ ბეოტიური მუზარადები უფრო ხშირად სწორედ ცხენოსნების მიერ გამოიყენებოდა.
მარცხნივ|მინი|249x249პქ|თესალიელი ცხენოსანი ბეოტიური მუზარადით, ალექსანდრე მაკედონელის სარკოფაგი.
ბეოტიური მუზარადი იჭედებოდა ბრინჯაოს ერთიანი ფურცლისგან კირქვისგან დამზადებულ სპეციალურ თარგის დახმარებით, რომელსაც მუზარადის ფორმა ჰქონდა, ასეთი თარგი დღემდე მოღწეულია. არსებობს ბეოტიური მუზარადის ჩვენამდე მოღწეული ერთი ეგზემპლარი, რომელიც განსაკუთრებით კარგადაა შემონახული, თუ არ ჩავთვლით რამდენიმე დეფექტს. ეს მუზარადი მდინარე ტიგროსში, ერაყში, იპოვეს და სავარაუდოა, რომ ალექსანდრე მაკედონელის კავალერიის წევრს ეკუთვნოდა, რომელმაც იგი მდინარეზე გადასვლისას დაკარგა.

გვიან ელინისტურ პერიოდში ბეოტიური მუზარადი უფრო წაგრძელებული კონუსური ფორმის გახდა და მისი ფარფლების ზომა შემცირდა.

## გამოყენება 
ათენელი სამხედრო ექსპერტი ქსენოფონტი განსაკუთრებით იწონებდა ბეოტიურ მუზარადს, როცა ამბობდა: „...ბეოტიური მუზარადი არა მხოლოდ უდიდეს დაცვას უზრუნველყოფს კირასის ზემოთ ყველა ნაწილზე, არამედ თავისუფალი მხედველობის საშუალებას იძლევა“. ალექსანდრე მაკედონელმა ეს რჩევა გაითვალისწინა და საკუთარი კავალერია ბეოტიური მუზარადებით აღჭურვა. ალექსანდრეს პომპეის მოზაიკაც და სარკოფაგიც გვიჩვენებს მაკედონელ ცხენოსნებს, რომლებსაც სწორედ ამ ტიპის მუზარადები ახურავთ. როგორც სპეციალურად კავალერიისთვის განკუთვნილი მუზარადი, ის არ იყო ისეთი გავრცელებული, როგორიც კორინთული და ფრიგიული მუზარადები. ბეოტიური მუზარადი გამოიყენებოდა რომაული მოქალაქეთა კავალერიის მიერაც რესპუბლიკის პერიოდში.

## სქოლიო 
კატეგორია:საბრძოლო თავსაბურავები
კატეგორია:საბრძოლო აღჭურვილობა
კატეგორია:ანტიკური ბერძნული მუზარადები
კასარ-დე-პალომერო

**კასარ-დე-პალომერო** () — მუნიციპალიტეტი ესპანეთში, შედის ესტრემადურის ავტონომიური გაერთიანების კასერესის პროვინციის ლას-ურდესის კომარკის შემადგენლობაში.  ფართობი — 37 კმ². მოსახლეობა — 1084 კაცი (2020 წ.).

## იხილეთ აგრეთვე
* კასერესის მუნიციპალიტეტები

## რესურსები ინტერნეტში
* კასარ-დე-პალომეროს მუნიციპალიტეტის ოფიციალური საიტი

## სქოლიო
კატეგორია:კასერესის მუნიციპალიტეტები
კორინთული მუზარადი

მინი|287x287პქ|კორინთული მუზარადი
**კორინთული მუზარადი** — ანტიკურ საბერძნეთში გავრცელებული ბრინჯაოს საბრძოლო თავსაბურავი, რომლის სახელიც მომდინარეობს ქალაქ-სახელმწიფო კორინთიდან. კორინთული მუზარადი მთლიანად ფარავდა თავს, ხოლო მუზარადის უკანა მხარეს მომრგვალებული დაბოლოება — კისრის არეს. მუზარადზე დატანებული იყო ღიობები თვალებისა და პირისთვის, რომელთა შორის ცხვირის საფარი იყო.
[მარცხნივ|მინი|[პერიკლე|პერიკლეს ბიუსტი, ჰოპლიტები სწორედ ასე ატარებდნენ მუზარადს, როცა ბრძოლაში არ იყვნენ.]]
კორინთული მუზარადი ბერძენი ჰოპლიტების აღჭურვილობის განუყოფელი ნაწილი იყო. არასაბრძოლო სიტუაციაში ჰოპლიტები ჩაფხუტს ზევით წევდნენ და თავზე დახრილად ატარებდნენ, ისე, რომ სახე უჩანდათ და დისკომფორტი არ ექმნებოდათ. იმის მიუხედავად, რომ კორინთული მუზარადი კარგ დაცვას უზრუნველყოფდა, ბრძოლაში ორიენტაციისას ის მეომარს მხედველობისა და სმენის დაბრკოლებას მაინც უქმნიდა. ამიტომ დროთა განმავლობაში ბერძნებმა უფრო ღია და მსუბუქი, მაგალითად, თრაკიული და ქალკიდური, მუზარადების გამოყენება დაიწყეს, რომელთა დამზადება უფრო იაფიც ჯდებოდა და მებრძოლს ნაკლებად უზღუდავდა მხედველობასა და სმენას. ამის მიუხედავად, იტალო-კორინთული მუზარადები ახალი წელთაღრიცხვით I საუკუნემდე მაინც გამოიყენებოდა, მათ შორის რომაულ არმიაში.

## ფიზიკური მასალა 
არსებობს კორინთული მუზარადის მრავალი არქეოლოგიური და ვიზუალური მასალა. არქეოლოგებმა მრავალი კორინთული მუზარადი აღმოაჩინეს, ის გამოსახულების სახით ასევე ფართოდ გვხვდება ბერძნულ ჭურჭელზე. კორინთული ტიპის მუზარადი ყველაზე გავრცელებული თავდაცვითი თავსაბურავია, რომელიც ქანდაკებებში გვხვდვება. როგორც ჩანს, ბერძნები ამგვარ მუზარადს დიდებასთან და წარსულთან აიგივებდნენ. კორინთულ მუზარადს პატივს სცემდნენ რომაელებიც, რომლებიც ბერძნული ორიგინალებიდან ახდენდნენ კოპირებას და ამგვარად აქანდაკებდნენ მას. 

რომაული მხატვრობის საშუალებით ცნობილია, რომ კორინთული მუზარადი რომში თანდათან განვითარდა იტალო-კორინთულ მუზარადად, რომელზეც ცხვირის საფარი და თვალებისთვის ამოჭრილი ღიობები უბრალოდ ამოტვიფრულ დეკორაციად ჩამოყალიბდა.

## ლიტერატურა 
* Lendon, J.E., *Soldiers and Ghosts, A History of Battle in Classical Antiquity* (2005)

## სქოლიო 
კატეგორია: საბრძოლო თავსაბურავები
კატეგორია: საბრძოლო აღჭურვილობა
კატეგორია: ანტიკური ბერძნული მუზარადები
კატეგორია:დიდი საბერძნეთი
კატეგორია:არქაული საბერძნეთი
ტოლედოს მუნიციპალიტეტები

300px|მინი|ტოლედოს მდებარეობა ესპანეთის რუკაზე
ტოლედოს პროვინცია შედის კასტილია-ლა-მანჩის ავტონომიურ გაერთიანებაში და შედგება 204 მუნიციპალიტეტისაგან. ესპანეთის ადგილობრივი თვითმმართველობის კანონის () თანახმად მუნიციპალიტეტი წარმოადგენს სახელმწიფოს ტერიტორიული მოწყობის ძირითად სუბიექტს, რომლის ძირითადი ელემენტებია ტერიტორია, მოსახლეობა და ადგილობრივი ადმინისტრაცია. თითოეულ მუნიციპალიტეტს აქვს საბჭო, კომისია (მინისტრთა კაბინეტის მსგავსი) და ყავს მერი (ალკალდი). მუნიციპალური საბჭოს წევრებს ირჩევენ პროპორციული არჩევნების გზით.

ტოლედოს მუნიციპალიტეტები ერთიანდებიან 10 კომარკაში: ლა-კამპანა-დე-ოლოპესა, ლა-ხარა, მანჩა-ალტა-დე-ტოლედო, მესა-დე-ოკანია, ლა-საგრა, მონტეს-დე-ტოლედო, სიერა-დე-სან-ვისენტე, ტალავერა-დე-ლა-რეინა, ტოლედო, ტორიხოსი.

ტოლედოს პროვინციის ფართობია 15 369 კმ² და 2020 წლის მონაცემებით მოსახლეობის რაოდენობა შეადგენს 703 772 მაცხოვრებელს. დედაქალაქია ტოლედო, რომელიც მოსახლეობის მიხედვით ყველაზე დიდი მუნიციპალიტეტია, ფართობით ყველაზე დიდი მუნიციპალიტეტია ლოს-ებენესი (677,46 კმ²), ხოლო ყველაზე პატარაა — ელ-პუენტე-დელ-არსობისპო (3,96 კმ²).

## მუნიციპალიტეტების სია
## რუკა
## რესურსები ინტერნეტში
* 
* 

## სქოლიო
*
წახანის წმინდა ნინოს ეკლესია

**წახანის წმინდა ნინოს ეკლესია** —  არქიტექტურული ძეგლი ადიგენის მუნიციპალიტეტის სოფელ წახანში, ბორცვზე სოფლის ჩრდილო-აღმოსავლეთით.

ეკლესია დარბაზულია, ნაგებია ფოროვანი ტუფის კარგად  გათლილი ქვით. შესასვლელი ორია სამხრეთიდან და დასავლეთიდან. აფსიდი მხრებისა და სატრიუმფო თაღის გარეშეა და უშუალოდ უკავშირდება გრძივ კედლებს. ტაძრის ინტერიერი ნათელია, აღმოსავლეთისა და დასავლეთის სარკმელთა გარდა გრძი კედლებში დამატებით ორ-ორი სარკმელია. სარკმლები თაღოვანია, კედელში ცერად ჩაკვეთილი ღარით სარკმელთა გარშემო გლუვი ლილვია გამოყვანილი.
ტაძრის ფასადები მარტივია, დაცულია ჰორიზონტალური რიგები. ფასადებზე ჩასმულია სწორკუთხა ფილები დაბალი კვეთით ჯვრის ან ტაძრის მოდელის გამოსახულებით. ორქანობიანი სახურავი შემოსილია კრამიტით.

ტაძრის დასავლეთისა და აღმოსავლეთის ფასადებზე ორი დაახლოებით ერთი შინაარსის წარწერაა: 

საინტერესო ცნობას გვაწვდის გიორგი ბოჭორიშვილი წახანში ძველი ევლესიის შესახებ: „წახანში ახლანდელ ჯამეს ადგილას უწინ ეკლესია ყოფილა. იგი დაუქცევიათ ამ 24 წლის წინათ და მის ადგილას ჯამე აუშენებიათ (ეკლესიის მასალა ჯამესთვის შეუხმარებიათ). ნაშთი ქვითკირი ახლაც ჩანს ეზოს აღმა ყორეში.“ ეკლესია დაუშლიათ და ჯამე აუგიათ 1908 ან 1909 წელს.

## ლიტერატურა
*მარსაგიშვილი გ., „წახანის წმინდა ნინოს ეკლესია“, // „ახალციხისა და ტაო-კლარჯეთის ეპარქია“, (რედ. ვალერი ასათიანი), თბ., 2013, გვ. 537
*ბოჭორიშვილი გ., „მოგზაურობანი სამცხე-ჯავახეთში“, თბ., 1992, გვ. 127

კატეგორია:ადიგენის მუნიციპალიტეტის ტაძრები
კავკასიური აპოლონი

**კავკასიური აპოლონი** () — პეპელა აფროსნისებრთა ოჯახისა. აპოლონის ქვესახეობა. რელიქტური ფაუნის სიცივისმოყვარული წარმომადგენელი. ფრთების შლილი 64–86 მმ-ია. საერთო ფონი რძისფერი თეთრია, გარეთა კიდეები ბოლოვდება გამჭვირვალე, ბრტყელი, რუხი არშიით. წინა ფრთებზე რამდენიმე შავი ლაქაა, უკანაზე კი — ორი ალისფერი შავარშიიანი თვალაკი; ფრთების ძირი და სხეული შავია. მთის ევროპულ-ციმბირულ-კავკასიური სახეობაა. საქართველოში გვხვდება ყველგან — მაღალმთიანეთში. ტიპური ბიოტოპია სუბალპური ტყე, მაღალბალახეული ან ალპური მდელოების მშრალი, ქვიანი ან კლდოვანი კალთები. წელიწადში იძლევა ერთ თაობას. დაფრინავს დღისით, ივნის-აგვისტოში. კვერცხდება და მატლის კვება მიმდინარეობს კლდისდუმასა და კლდისვაშლაზე. იზამთრებს მატლის ფაზაში.

შემცირებადი მწერია. შეტანილია „საქართველოს წითელ ნუსხაში“.

## სქოლიო 
კატეგორია:აპოლონი (გვარი)
ნარიმანოვო (ბაშკირეთი)

**ნარიმანოვო** (; ) — სოფელი რუსეთის ფედერაციაში, ბაშკირეთის რესპუბლიკის ჩეკმაგუშის რაიონში.

2010 წლის მონაცემებით სოფელში ცხოვრობს 315 ადამიანი.  რაიონულ ცენტრ ჩეკმაგუშიდან დაშორებულია 4 კილომეტრით. უახლოესი რკინიგზის სადგურია ბუზდიაკი, რომელიც დაშორებულია 71 კმ-ით. 

## რესურსები ინტერნეტში
* Совет муниципальных образований Республики Башкортостан.

## სქოლიო
კატეგორია:ჩეკმაგუშის რაიონის სოფლები
ლეონიდ იარმოლნიკი

**ლეონიდ იარმოლნიკი** (დ. 22 იანვარი, 1954) — საბჭოთა და რუსი თეატრისა და კინოს მსახიობი, პროდიუსერი, ტელე და რადიო წამყვანი, საზოგადო და პოლიტიკური მოღვაწე.

დაიბადა სოფელ პოგრანიჩნიში, პრიმორიეს მხარეში. ბავშვობა და ყრმობა გაატარა ქალაქ ლვოვში. 1976 წ. დაამთავრა მოსკოვის ბ.შჩუკინის სახელობის თეატრალური სასწავლებელი. 
1976-1984 წწ. იყო თეატრის („ტაგანკაზე“) მსახიობი, პარალელურად იღებდნენ ფილმებში. მონაწილეობდა კინოჟურნალებში „ფითილი“, „ერალაში“. ახმოვანებდა მულტიპლიკაციურ ფილმებს. 90-იან წლებში საბჭოთა რადიოში მიჰყავდა „ლეონიდ იარმოლნიკის შოუ“, ტელევიზიაში იყო სხვადასხვა გადაცემების წამყვანი: „ელ-კლუბი“, „პორტი ბოიარდი“(რუსული ვერსია), „ოქროს ციებ-ცხელება“ და სხვ.
იყო „მხიარულთა და საზრიანთა კლუბის“ ჟიურის წევრი. 2014 წლიდან არის შოუ „ერთი-ერთში“ ჟიურის წევრი. 1997 წლიდან სტომატოლოგიური კლინიკა „დენტალ-არტის“ თანამფლობელია (ანდრეი მაკარევიჩთან და ლეონიდ იაკუბოვიჩთან ერთად).

## ფილმოგრაფია (არასრული სია)
### მსახიობი 
*1976 : „წითელი და შავი“ — ვიკონტ დე ლუისი
*1979 : „ისევ ის მიუნჰაუზენი“ — ბარონ მიუნჰაუზენის შვილი
*1982 : „ეძიეთ ქალი“ — მაქსიმენი, პოლიციელი
*1982 : „რეზიდენტის დაბრუნება“ — ჩარლი ბრაიტონი
*1982 : „პროფესია — გამომძიებელი“ — ნიკოლაი პისარენკო
*1984 : „სკსს უფლებამოსილია განაცხადოს“ — გრეჩაევი, უშიშროების თანამშრომელი
*1984 : „კაპიტანი ფრაკასი“ — ლეონარდი
*1984 : „პეპი გრძელიწინდა“ — გაიძვერა ბლონი
*1986 : „ოპერაცია „რეზიდენტის“ დასასრული“ — ჩარლი ბრაიტონი
*1987 : „კაცი კაპუცინების ბულვარიდან“ — მარტინი
*1990 : „პასპორტი“ — დოდი, ავანტიურისტი
*1995 : „გერბი და საფასური“ — გოშა, ახალი რუსი
*2018 : „ოდესა“ — გრიგორი
*2023 : „ვოლანდი“ — ექიმი სტრავინსკი
*2024 : „მფრინავი ხომალდი“ — მეფე
*2025 : „ბარი „ერთი ზარი““ — ბარმენი

### პროდიუსერი
*1995 „მოსკოვური არდადეგები“
*1998 „გზაჯვარედინი“
*1999 „ბარაკი“
*2013 „კუ! ქინ-ძა-ძა“
*2018 „ოდესა“

## ჯილდოები და აღიარება
*1995 — „ოქროს ვერძი“ ნომინაცია: წლის საუკეთესო პროდიუსერი (ფილმი „მოსკოვური არდადეგები“)
*1999 — „ოქროს ვერძი“ მეორეხარისხოვანი როლისთვის ფილმში „ბარაკი“
*2000 — რუსეთის ფედერაციის სახელმწიფო პრემია კინოხელოვნების დარგში ფილმისათვის „ბარაკი“
*2000 — რუსეთის კინოხელოვნების აკადემიის ეროვნული პრემია „ნიკა“ მეორეხარისხოვანი როლის საუკეთესო შესრულებისთვის ფილმში „ბარაკი“
*2015 — რუსეთის კინოხელოვნების აკადემიის ეროვნული პრემია „ნიკა“ მამაკაცის როლის საუკეთესო შესრულებისთვის ფილმში „ჩემი ნახევარძმა ფრანკენშტეინი“
*2021 — პრემია „ნიკა“ 2019 წლის საუკეთესო მამაკაცის როლისთვის ფილმში „ოდესა“

## რესურსები ინტერნეტში
* 
* ლეონიდ იარმოლნიკი Twitter-ზე
* ლეონიდ იარმოლნიკი Instagram-ზე
* Леонид Ярмольник. Peoples 

## სქოლიო
კატეგორია:დაბადებული 22 იანვარი
კატეგორია:დაბადებული 1954
კატეგორია:რუსი მსახიობები
კატეგორია:რუსი ტელეწამყვანები
კატეგორია:XX საუკუნის რუსი მამაკაცი მსახიობები
კატეგორია:XXI საუკუნის მსახიობები
კატეგორია:პრემია „ნიკა“-ს ლაურეატები
კატეგორია:მსახიობები ანბანის მიხედვით
კატეგორია:ცოცხალი ადამიანები
ანდორა 2020 წლის ზაფხულის ოლიმპიურ თამაშებზე

**ანდორამ** ზაფხულის ოლიმპიურ თამაშებზე მეთორმეტედ 2021 წელს, იაპონიის დედაქალაქ ტოკიოში იასპარეზა. ამ თამაშებზე მათ ვერცერთი მედალი ვერ მოიპოვეს.

## რესურსები ინტერნეტში 
*ანდორა Olympedia-ზე

## სქოლიო
კატეგორია:ქვეყნები 2020 წლის ზაფხულის ოლიმპიურ თამაშებზე
კატეგორია:ანდორა ზაფხულის ოლიმპიურ თამაშებზე
კატეგორია:ევროპის ქვეყნები ზაფხულის ოლიმპიურ თამაშებზე
კოჩის უნივერსიტეტი

**კოჩის უნივერსიტეტი** () — არაკომერციული კერძო უნივერსიტეტი სტამბოლში, თურქეთი. დაარსდა 1993 წელს. კოჩის უნივერსიტეტი მოიცავს ისეთ დარგებს, როგორიცაა: სოციალური და ჰუმანიტარული მეცნიერებები, ადმინისტრაციული მეცნიერებები და ეკონომიკა, მეცნიერება, ინჟინერია, სამართალი, საექთანო და სამედიცინო. კოჩის უნივერსიტეტი სთავაზობს 22 საბაკალავრო, 29 სამაგისტრო და 30 სადოქტორო პროგრამას. კურსების უმრავლესობა (95%-ზე მეტი) კოჩის უნივერსიტეტში ისწავლება ინგლისურ ენაზე (რამდენიმე გამონაკლისი გვხვდება მხოლოდ სამართლის სკოლაში და საექთნო სკოლაში). უნივერსიტეტი ითვლის 7.000 სტუდენტს. უნივერსიტეტი იღებს სტუდენტებს უცხოეთიდან და აქვს ფართო კავშირი 250-ზე მეტ პარტნიორ უნივერსიტეტებთან, მათ შორის კალიფორნიის უნივერსიტეტთან და სხვა უნივერსიტეტებთან, როგორიც არი ჩრდილო-დასავლეთის უნივერსიტეტი, კორნელის უნივერსიტეტი და ჯორჯტაუნის უნივერსიტეტი.

## სქოლიო 
კატეგორია:თურქეთის უნივერსიტეტები
ანტიგუა და ბარბუდა 2016 წლის ზაფხულის ოლიმპიურ თამაშებზე

**ანტიგუა და ბარბუდამ** ზაფხულის ოლიმპიურ თამაშებზე მეათედ 2016 წელს, ბრაზილიის ქალაქ რიო-დე-ჟანეიროში იასპარეზა. ამ თამაშებზე მათ ვერცერთი მედალი ვერ მოიპოვეს.

## რესურსები ინტერნეტში
*ანტიგუა და ბარბუდა Olympedia-ზე

## სქოლიო
კატეგორია:ქვეყნები 2016 წლის ზაფხულის ოლიმპიურ თამაშებზე
კატეგორია:ანტიგუა და ბარბუდა ზაფხულის ოლიმპიურ თამაშებზე
კატეგორია:ჩრდილოეთ ამერიკის ქვეყნები ზაფხულის ოლიმპიურ თამაშებზე
საჰაერო ფოსტა

**საჰაერო ფოსტა** ― ამერიკული სატელევიზიო შოუს, დაკარგულების მესამე სეზონის მეთორმეტე და საერთო ჯამში 61-ე ეპიზოდი. ეპიზოდის რეჟისორია პოლ ედვარდსი, სცენარის ავტორები კი: კრისტინა მ. კიმი და ჯორდან როზენბერგი. ეპიზოდი პირველად 2007 წლის 14 მარტს აშშ-ში The American Broadcasting Company-ის ეთერში გაუშვეს. ფლეშბექებში კლერ ლიტლტონის (ემილი დე რავინი) ისტორიაა მოთხრობილი.

ეპიზოდი აშშ-ში დაახლოებით 12.48 მილიონმა შინამეურნეობამ ნახა.

## რესურსები ინტერნეტში
*"Par Avion" at ABC
*

## სქოლიო
კატეგორია:დაკარგულების (სეზონი 3) ეპიზოდები
აკრიფეთ 77

**აკრიფეთ 77** ― ამერიკული სატელევიზიო შოუს, დაკარგულების მესამე სეზონის მეთერთმეტე და საერთო ჯამში მე-60 ეპიზოდი. ეპიზოდის რეჟისორია სტივენ უილიამსი, სცენარის ავტორები კი: დეიმონ ლინდელოფი და კარლტონ ქიუზი. ეპიზოდი პირველად 2007 წლის 7 მარტს აშშ-ში The American Broadcasting Company-ის ეთერში გაუშვეს. ფლეშბექებში საიდ ჯარას (ნავინ ენდრიუსი) ისტორიაა მოთხრობილი.

ეპიზოდი აშშ-ში დაახლოებით 12.45 მილიონმა შინამეურნეობამ ნახა.

## რესურსები ინტერნეტში
*"Enter 77" at ABC
*

## სქოლიო
კატეგორია:დაკარგულების (სეზონი 3) ეპიზოდები
ტრიშა ტანაკა მკვდარია

**ტრიშა ტანაკა მკვდარია** ― ამერიკული სატელევიზიო შოუს, დაკარგულების მესამე სეზონის მეათე და საერთო ჯამში 59-ე ეპიზოდი. ეპიზოდის რეჟისორია ერიკ ლანიოვილი, სცენარის ავტორები კი: ედვარდ კიტსისი და ადამ ჰოროვიცი. ეპიზოდი პირველად 2007 წლის 28 თებერვალს აშშ-ში The American Broadcasting Company-ის ეთერში გაუშვეს. ფლეშბექებში ჰიუგო რეიესის (ხორხე გარსია) ისტორიაა მოთხრობილი.

ეპიზოდი აშშ-ში დაახლოებით 12.78 მილიონმა შინამეურნეობამ ნახა.

## რესურსები ინტერნეტში
*"Tricia Tanaka Is Dead" at ABC
*

## სქოლიო
კატეგორია:დაკარგულების (სეზონი 3) ეპიზოდები
კარბახო

**კარბახო** () — მუნიციპალიტეტი ესპანეთში, შედის ესტრემადურის ავტონომიური გაერთიანების კასერესის პროვინციის სიერა-დე-სან-პედროს კომარკის შემადგენლობაში.  ფართობი — 28,05 კმ². მოსახლეობა — 197 კაცი (2020 წ.).

## იხილეთ აგრეთვე
* კასერესის მუნიციპალიტეტები

## რესურსები ინტერნეტში
* კარბახოს მუნიციპალიტეტის ოფიციალური საიტი

## სქოლიო
კატეგორია:კასერესის მუნიციპალიტეტები
სკკპ ცკ-თან არსებული უმაღლესი პარტიული სკოლა

**სკკპ ცკ-თან არსებული უმაღლესი პარტიული სკოლა**, ***უპს*** () — სსრ კავშირის უმაღლესი პარტიულ-პოლიტიკური სასწავლებელი მოსკოვში (1939-1978). მას წინ უსწრებდა ი. სვერდლოვის სახელობის კომუნისტური უნივერსიტეტი, სსრკ ცაკთან არსებული აგიტატორ-ინსტრუქტორთა კურსები, ი. სვერდლოვის სახელობის პროპაგანდისტთა უმაღლესი სკოლა. 

## ისტორია
უპს შეიქმნა 1939 წელს. მან დიდი მუშაობა გასწია პარტიული და საბჭოთა კადრების იდეურ-თეორიულ ომზადებასა და გადამზადებისათვის. სკოლაში ღებულობდნენ უმაღლესი განათლების მქონე კომუნისტებს 40 წლის ასაკამდე, რომელთაც ჰქონდათ არანაკლებ 5 წლის სამუშაო სტაჟი. მსმენელებს იღებდნენ სკკპ ცკ-ის , მოკავშირე რესპუბლიკების, კომუნისტური პარტიის ცკ-ის (სწავლის ვადა 2 წელი), პარტიის სამხარეო და საოლქო კომიტეტების რეკომენდაციით. უპს-ში შექმნილი იყო ხელმძღვანელ პარტიულ და საბჭოთა მუშაკთა გადასამზადებელი მუდმივმოქმედი კურსები. უპს დიდ დახმარებას უწევდა სოციალისტური თანამეგობრობის ქვეყნებს კადრების მომზადებაში პარტიული და საბჭოთა მუშაობისათვის. პპს-ში მომზადდა  ათასობით მაღალკვალიფიციური იდეურ-თეორეტიკული პარტიული და საბჭოთა კადრი. 

1978 წელს უპს-ის, საზოგადოებრივ მეცნიერებათა აკადემიისა და დაუსწრებელი უმაღლესი პარტიული სკოლის ბაზაზე შეიქმნა ერთიანი, თვისობრივად ახალი სასწავლებელი — სკკპ ცკ-თან არსებული საზოგადოებრივ მეცნიერებათა აკადემია.

## ლიტერატურა
კატეგორია:სკკპ ცკ-თან არსებული უმაღლესი პარტიული სკოლა
ბიარმია

**ბიარმია** () — ქვეყანა (მხარე) რუსეთის ევროპული ნაწილის უკიდურეს ჩრდილო-აღმოსავლეთში, განთქმული იყო ბეწვეულით, ვერცხლითა და მამონტის ძვლით. ცნობილია IX–XIII საუკუნეების სკანდინავიური და რუსული თქმულებების მიხედვით. ზოგიერთი მკლევარი ფიქრობს, რომ ბიარმია ანუ **ბიარმალანდი** () თეთრი ზღვის სანაპიროს, დვინის მიწის სკანდინავიური სახელწოდებაა. სხვანი ბიარმიას „დიდ პერმთან“ აიგივებენ.

## სქოლიო 
კატეგორია:სკანდინავიის ისტორია
კატეგორია:რუსეთის ისტორიული მხარეები
ბიმეტალი

250პქ|მინი|მარჯვნივ|ბიმეტალისაგან დამზადებული კონფუზორი
**ბიმეტალი** (ბი... და მეტალი), *ორლითონი* — სხვადასხვაგვარი ლითონის (ან შენადნობის) ორი შრისაგან შემდგარი მასალა (მაგ., ფოლადი და ალუმინი, ფოლადი და ნიობიუმი, ალუმინი და ტიტანი, ტიტანი და მოლიბდენი). ბიმეტალს იყენებენ კონსტრუქციების სიმტკიცისა და მხურვალმედეგობის გასადიდებლად და მათი მასის შესამცირებლად ან სპეციალური თვისებების მასალად, მაგ., ელექტრო- და რადიოტექნიკაში ზოგჯერ შედარებით იაფი მასალისაგან (ფოლადი, ალუმინი) დამზადებული სადენების ზედაპირს ფარავენ სპილენძით ან ვერცხლით, რაც აუმჯობესებს სადენების გამტარობას. ბიმეტალის შრეებს გაფართოების სხვადასხვა უნარი აქვს. ამ თვისების გამო მას ფართოდ იყენებენ ხელსაწყოთმშენებლობაში (ბიმეტალური თერმომეტრების, ტემპერატურის სარეგულირებელი და სხვა ხელსაწყოების დამზადებისას); მანქანათმშენებლობაში ბიმეტალისაგან ამზადებენ მანქანებისა და მექანიზმების დეტალებს (მაგ., საკისრის მილისებს).

ბიმეტალს ამზადებენ უმთავრესად სხვადასხვა ლითონის ორი ნამზადის ერთდროული გაგლინვით (ან დაწნეხით). გავრცელებულია მისი მიღების სხვა ხერხებიც (ადვილდნობადი ლითონის ჩასხმა ძნელდნობად ლითონში; ძნელდნობადი ლითონის ჩაყურსვა გამდნარ ადვილდნობად ლითონში; ძნელდნობადი ლითონის დაფარვა ძვირფასი ლითონის შრით; სალი შენადნობის დადუღება ფოლადზე).

## რესურსები ინტერნეტში 
## სქოლიო 
კატეგორია:ლითონები
კატეგორია:მეტალურგია
ბილივერდინი

**ბილივერდინი** ( — ნაღველი და  — მწვანე) — ნაღვლის პიგმენტი. ქიმიური ფორმულა C_33 H_34 N_4 O_6. მწვანე კრისტალებია. ბილივერდინი ხერხემლიან ცხოველთა ჰემოგლობინის დაშლის შუალედი პროდუქტია. მისი აღდგენის შედეგად ბილირუბინი წარმოიქმნება. იგი აღმოაჩნდათ უხერხემლო ცხოველებსაც (ჭიებს, კიბოსნაირებს, მწერებს).

## სქოლიო 
კატეგორია:პიგმენტები
ანდორა 2016 წლის ზაფხულის ოლიმპიურ თამაშებზე

**ანდორამ** ზაფხულის ოლიმპიურ თამაშებზე მეთერთმეტედ 2016 წელს, ბრაზილიის ქალაქ რიო-დე-ჟანეიროში იასპარეზა. ამ თამაშებზე მათ ვერცერთი მედალი ვერ მოიპოვეს.

## რესურსები ინტერნეტში 
*ანდორა Olympedia-ზე

## სქოლიო
კატეგორია:ქვეყნები 2016 წლის ზაფხულის ოლიმპიურ თამაშებზე
კატეგორია:ანდორა ზაფხულის ოლიმპიურ თამაშებზე
კატეგორია:ევროპის ქვეყნები ზაფხულის ოლიმპიურ თამაშებზე
ბილირუბინი

**ბილირუბინი** () — ნაღვლის პიგმენტი. ქიმიური ფორმულა C33H36N4O6. ყავისფერი კრისტალებია. იგი ხერხემლიან ცხოველთა ჰემოგლობინის დაშლის შუალედი პროდუქტია. წარმოიქმნება ბილივერდინის აღდგენით. მცირე რაოდენობით მოიპოვება ხერხემლიანი ცხოველებისა და ადამიანის სისხლის პლაზმაში.

## სქოლიო 
კატეგორია:პიგმენტები
კატეგორია:ჰეპატოლოგია
კატეგორია:მეტაბოლიზმი